Ce răspunde Nicușor Dan la întrebarea dacă îi e teamă că „va fi încălecat” de serviciile secrete, ca președinte
Nicușor Dan a declarat, sâmbătă la emisiunea „În fața ta” difuzată de Digi24, că ar trebui să existe un mai bun control civil asupra serviciilor secrete care au mai multe probleme. Întrebat dacă se teme că, într-un eventual mandat de președinte se va declara învins de serviciile secrete, el a răspuns: „Și înainte de a prelua mandatul la Primăria Capitalei toată lumea paria că voi fi mâncat de sistem. Iată că am supraviețuit”.